REPUBLIKA SRBIJA

NARODNA SKUPŠTINA

Odbor za ustavna pitanja i zakonodavstvo

23. januar 2023. godine

B e o g r a d

Na osnovu člana 84. Poslovnika Narodne skupštine, Odbor za ustavna pitanja i zakonodavstvo, na sednici održanoj 23. januara 2023. godine, doneo je sledeću

O D L U K U

1. Organizuje se Javno slušanje Odbora za ustavna pitanja i zakonodavstvo na temu „Predstavljanje predloga zakona koji se donose u cilju usklađivanja sa Aktom o promeni Ustava Republike Srbije („Službeni glasnik RS“, broj 115/21), koji je potvrđen na republičkom referendumu 16. januara 2022. godine“.

 2. Javno slušanje će se održati u četvrtak, 26. januara 2023. godine, sa početkom u 11,00 časova, u Domu Narodne skupštine, u Maloj sali, Trg Nikole Pašića br. 13.

 3. Na javno slušanje biće pozvani, u skladu sa članom 84. stav 5. Poslovnika Narodne skupštine, članovi Odbora, narodni poslanici i druga lica čije je prisustvo od značaja za temu javnog slušanja.

 4. Na javno slušanje biće pozvani:

- profesori pravnih fakulteta univerziteta u Beogradu, Novom Sadu, Nišu, Kragujevcu i Kosovskoj Mitrovici;

- predstavnici delegacija Evropske Unije, Saveta Evrope i OEBS-a, kao i predstavnici ambasada država članica Evropske Unije;

- sudije Vrhovnog kasacionog suda, Upravnog suda, Privrednog apelacionog suda, Prekršajnog apelacionog suda i apelacionih sudova;

- javni tužioci iz Republičkog javnog tužilaštva, Tužilaštva za organizovani kriminal, Tužilaštva za ratne zločine i apelacionih javnih tužilaštava;

- članovi Visokog saveta sudstva i Državnog veća tužilaca;

- članovi radnih grupa za izradu pravosudnih zakona;

- predstavnici strukovnih udruženja: Društvo sudija Srbije, Udruženje javnih tužilaca i zamenika javnih tužilaca Srbije, Forum sudija Srbije, Alumni klub Pravosudne akademije, Udruženje sudija prekršajnih sudova Republike Srbije i Udruženje sudija i tužilaca Srbije;

- predstavnici nevladinih organizacija: JUKOM, Centar za pravosudna istraživanja CEPRIS, Autonomni ženski centar, Transparentnost Srbija, Partneri za demokratske promene, Nacionalni konvent za EU;

- predstavnici advokatskih komora Srbije, Vojvodine, Beograda, Novog Sada, Kragujevca i Niša.

 PREDSEDNIK

 Jelena Žarić Kovačević